Sedum album
Sedum album (en bresà: Ris del diàol) l'è 'na spéce de piànta suculènta che fà part de la famìa botànica de le  Crassulaceae.

Descrisiù 
Piàna suculènta, perène che pöl rià a 30 ghèi de altèsa del teré. La fà sö 'n tapé spès con töcc i böcc che le trà fò le raìs che se spant dré al pél del teré. Quach gamp i se résa sö e i stà 'mpé dricc, sèrte óter i rèsta postàcc al teré e i è stérii. Le fòie i è sèsii, alternàde, mìa pilùze e quàze cilìndriche. I fiùr i g'ha i pétali oblónch lìber dò ólte piö lónch dei sépali del càles; I èp de culùr biànch, de spès condena tonalità che tìra al viòla sö la fàcia estèrna. El fiùr el g'ha 10 stam co le antére de culùr viòla scür. I fröcc i è dei folìcoi a fùrma de füs che fenés a pùta de 2÷3mm de longhèsa e col stil persistènt. El fiurés en istàt.

Distribusiù e habitat 
Geoelemènt “Euri-mediterraneo” (Euri-Medit.). Se 'l tróa 'ndèle zòne de mut dei paés temperàcc – càlcc de l'Europa, Asia, Africa setentriunàla e America setentriunàla. 'N Italia se 'l tróa sö töt el teretóre, en teré sèch e màgher en generàl, préde e mür picàcc al sul. Altitùdine: 0 – 2000 m s.l.m..

Tasonomìa 
Sedum album l'è stat discriìt del Linèo e püblicàt endèl Species Plantarum, 432 endèl 1753.

Sinònim
 Leucosedum album (L.) Fourr. 
 Oreosedum album (L.) Grulich	
 Oreosedum serpentini (Janch.) Grulich
 Sedum athoum DC.	
 Sedum clusianum Guss.	
 Sedum gombertii Sennen	
 Sedum micranthum Bastard ex DC.	
 Sedum serpentini Janch.	
 Sedum teretifolium Lam. 
 Sedum vermiculifolium P.Fourn.

Riferimèncc

Bibliografìa
 Penas A. et alii. (1991): Plantas Silvestres de Castilla y León, Valladolid, Ámbito, ISBN 84-86770-40-8
 Clausen, R. T. 1975. Sedum of North America North of the Mexican plateau. p.. 1–742.
 Fernald, M. 1950. Manual (ed. 8) i-lxiv, 1-1632. American Book Co., New York.
 Gleason, H. A. 1968. The Choripetalous Dicotyledoneae. vol. 2. 655 pp. In H. A. Gleason Ill. Fl. N. U.S. (ed. 3). New York Botanical Garden, New York.
 Gleason, H. A. & A. Cronquist. 1991. Man. Vasc. Pl. N.E. U.S. (ed. 2) i-lxxv, 1-910. New York Botanical Garden, Bronx.
 Jansson, C. A. & K. H. Rechinger. 1970. Crassulaceae. Fl. Iranica 72: 1–32.
 Munz, P. A. 1968. Suppl. Calif. Fl. 1-224. University of California Press, Berkeley.
 Munz, P. A. 1974. Fl. S. Calif. 1-1086. University of California Press, Berkeley.
 Voss, E. G. 1985. Michigan Flora. Part II Dicots (Saururaceae-Cornaceae). Bull. Cranbrook Inst. Sci. 59. xix + 724.

Crassulaceae
Botànica